stanford-oval/wikipedia huggingface dataset:
Saksitoksiini

| Saksitoksiini |
| --- | --- |

Tunnisteet
IUPAC-nimi:  [(3aS,4R,10aS)-2,6-Diamino-10,10-dihydroksi-3a,4,8,9-tetrahydro-1H-pyrrolo[1,2-c]purin-4-yyli]metyylikarbamaatti
CAS-numero:  35523-89-8STX dihydrokloridi: 35554-08-6 STX: 35523-89-8STX dihydrokloridi: 35554-08-6
PubChem CID:  37165 ja 56947150
SMILES:  C1CN2C(=N[C@H]([C@H]3[C@] 2(C1(O)O)NC(=N3)N)COC(=O)N)N
Ominaisuudet
Molekyylikaava:  C10H17N7O4
Moolimassa:  299.29 g/mol
Ulkomuoto:  hygroskooppinen, valkoinen, kiteinen (STX dihydrokloridi)
Liukoisuus veteen:  hyvin liukoinen veteen, metanoliin ja etanoliin (STX dihydrokloridi)
Saksitoksiini eli STX on puriinijohdannainen ja hermomyrkky, jota tuottavat tietyt panssarisiimaeliöt ja syanobakteerit eli sinilevät leväkukintojen yhteydessä makeissa vesissä ja merivesissä. Saksitoksiinia on löydetty useista Suomen järvistä ja Itämerestä. Ihmiset altistuvat saksitoksiinille yleensä syömällä simpukoita tai muita vesieliöitä, joihin sitä on biokertynyt. Saksitoksiinista on luonnossa ainakin 57 saksitoksiineiksi kutsuttua johdannaista, kuten neosaksitoksiini ja useat gonjautoksiinit (GTX:t), jotka ovat samalla tapaa vaikuttavia hermomyrkkyjä.
Saksitoksiini halvaannuttaa lihaksia sitoutumalla hermoston jänniteherkkiin natriumkanaviin tukkien nämä ionikanavat ja estäen hermoimpulssiin vaadittujen natriumionien virtauksen soluihin kanavien kautta. Lievä myrkytys aiheuttaa muun muassa kasvojen tunnottomuutta. Vakava myrkytys halvaannuttaa hengityslihakset. Nieltynä ihmisen tappava annos saksitoksiinia on 1–4 milligrammaa ja myrkytys alkaa noin 30 minuutissa. Kuolleisuus lääketieteellisesti hoidettuun saksitoksiinin tai sen johdannaisten aiheuttamaan myrkytykseen on 1–12 %.
Saksitoksiineita tuottavat tietyt Alexandrium-, Pyrodinium- ja Gymnodinium-suvun panssarisiimaeliöt sekä sinileviin kuuluvat Anabaena circinalis, Aphanizomenon sp., Aphanizomenon gracile, Cylindrospermopsis raciborskii ja Lyngbya wollei.
Saksitoksiini eristettiin 1957 Saxidomus gigantea -simpukasta ja myrkyn rakenne selvitettiin 1975. Saksitoksiineita voidaan käyttää kemiallisina aseina ja niiden käyttöä säädellään kemiallisten aseiden kieltosopimuksessa.
Rakenne

Saksitoksiini on kolmirenkainen puriinijohdannainen (tetrahydropuriini). Sen johdannaiset eli saksitoksiinit voidaan jakaa karbamaatteihin, joissa on karbamoyyliryhmä. Karbamaatteja ovat saksitoksiini, neosaksitoksiini ja gonjautoksiinit (GTX:t). Muita saksitoksiinien ryhmiä ovat N-sulfokarbamoyylit, dekarbamoyylit ja deoksidekarbamoyylit, joissa on niiden nimeä vastaavat kemialliset ryhmät.
Myrkytys > Raja-arvoja

Ihmiselle saksitoksiinin LD50 nieltynä on 5.7 mikrogrammaa per kehonpainokilogramma (µg/kg). Saksitoksiini voi päätyä kehoon myös avohaavan kautta ja tässä tapauksessa ihmisen tappavan annoksen on arvioitu olevan 50 µg. Saksitoksiinin LD50 hiirille vatsakalvoon pistettynä on 10 µg/kg ja verenkiertoon pistettynä 3.4 µg/kg. Saksitoksiini on useita muita saksitoksiineita myrkyllisempi. Yhtenä poikkeuksena on neosaksitoksiini, joka on 2 kertaa saksitoksiinia myrkyllisempi FAO:n ja WHO:n mukaan.
Myrkytys > Altistustavat

Saksitoksiini ja sen johdannaiset eli saksitoksiinit ovat vesiliukoisia, haihtumattomia, hajuttomia ja mauttomia eivätkä ruuanlaiton lämpötilat tuhoa niitä. Saksitoksiinit voivat biokertyä joihinkin simpukoihin tai muihin mereneläviin. Ihmiset altistuvat näille myrkyille yleensä syömällä tällaisia eliöitä. Myrkytystä kutsutaan siksi usein halvaannuttavaksi simpukkamyrkytykseksi eli PSP:ksi (englanniksi paralytic shellfish poisoning). Itämerestä on löydetty saksitoksiineita tuottavia Alexandrium ostenfeldii -panssarisiimaeliöitä, jotka todistetusti kerryttävät vaarallisia määriä saksitoksiineita joihinkin Itämeren simpukoihin, kuten idänsydänsimpukoihin. Myrkkyä voi kertyä vähäisissä määrin myös Itämeren kalojen sisäelimiin.
Myrkytys > Oireet ja hoito

Nieltäessä jotakin saksitoksiinia, alkavat myrkytyksen ensioireet 15–60 minuutissa. Myrkytys voi johtaa hoitamattomana kuolemaan 1–4 tunnissa annoksen ottamisesta hengityslihashalvauksen takia. Nieltynä myrkytysoireina voivat olla kihelmöivä tai polttava tunne huulissa, kielessä ja kurkussa sekä kasvojen tunnottomuus. Muita oireita voivat olla hikoilu, ripuli ja oksentelu. Vakavissa myrkytyksissä tunnottomuus leviää nopeasti kaulaan ja raajoihin. Sitten voi ilmetä lihasheikkoutta koordinaatiohäiriöitä ja jopa lihashalvaus. Vakavimmillaan ilmenee hengityslihashalvaus, shokki ja kuolema.
Hoidettuna kuolleisuus saksitoksiinien aiheuttamiin myrkytyksiin on 1–12 %. Saksitoksiineita vastaan ei ole vastamyrkkyjä. Myrkytystä hoidetaan yleensä antamalla myrkyn imeytymistä estävää aktiivihiiltä ja ylläpitämällä hengitystä keinotekoisesti. Saksitoksiinin puoliintumisaika ihmisissä on noin 90 minuuttia, joten jos on vielä elossa 12 tunnin jälkeen altistuksesta myrkylle, selviää myrkytyksestä todennäköisesti hengissä.
Aiheesta muualla

PubChem: Saxitoxin
Human Metabolome Database (HMDB): Saxitoxin (englanniksi)
Toxin and Toxin Target Database (T3DB): Saxitoxin (englanniksi)
Kyoto Encyclopedia of Genes and Genomes (KEGG): Saxitoxin (englanniksi)
Glaukos (merenjumala)

Glaukos (m.kreik. Γλαῦκος, lat. Glaucus) oli kreikkalaisessa mytologiassa alun perin boiotialainen kalastaja, jonka eri traditioissa mainitut vanhemmat Athenaios luettelee seuraavasti:
Kopeos
Polybos ja Euboia
Anthedon ja Alkyone
Poseidon ja nymfi Naias
Glaukos löysi loihditun yrtin, joka herätti hänen pyydystämänsä kalat takaisin eloon. Hän päätti maistaa sitä itsekin, ja yrtti teki hänet kuolemattomaksi, mutta muutti myös hänen kätensä eviksi ja jalkansa kalan pyrstöksi. Tämä pakotti hänet pysyttelemään ikuisesti meressä; muutos, joka ei miellyttänyt Glaukosta aluksi ollenkaan. Okeanos ja Tethys ottivat hänet kuitenkin hyvin vastaan, ja hänet hyväksyttiin nopeasti meren jumaluuksien parissa. Täällä hän oppi myös ennustamisen taidon.
Muututtuaan merenjumalaksi Glaukos rakastui nymfi Skyllaan, mutta tämä kammoksui hänen kalamaista ulkonäköään ja pakeni maalle Glaukoksen yrittäessä lähentyä häntä. Glaukos pyysi Kirkeä valmistamaan rohtoa, joka saisi Skyllan rakastumaan häneen, mutta Kirke rakastuikin Glaukokseen. Kirke yritti voittaa Glaukoksen omakseen sanoilla pyytäen tätä hylkäämään Skyllan ja jäämään hänen luoksensa, mutta Glaukos vastasi, että puut kasvaisivat meren pinnasta ja meriheinä korkeimmilla vuorilla ennen kuin hän lakkaisi rakastamasta Skyllaa. Raivoissaan Kirke myrkytti lähteen, jossa Skyllalla oli tapana käydä uimassa, ja tämä muuttui kauhistuttavaksi hirviöksi, jolla oli kaksitoista jalkaa ja kuusi koiranpäätä.
Euripideen näytelmässä Orestes Glaukos on Nereuksen poika, joka auttoi Menelaosta tämän kotimatkalla hyvin neuvoin. Yhden version mukaan hän olisi rakentanut aikanaan Argo-laivan, ja toimineen argonauttien retkellä sen perämiehenä; tähän liittyen uskottiin, että hän tulisi merihädässä olevien merimiesten avuksi oltuaan itsekin aiemmin sellainen. Yleisemmän version mukaan Glaukos vain ilmestyi merellä argonauteille ja kertoi heille tulevasta. Hänet tunnettiinkin paikkansapitävien ennustusten antajana, ja hän usein auttoi merenkävijöitä neuvoillaan.
Ryan Craig

| Ryan Craig |
| --- | --- |

Henkilötiedot
Syntynyt: 6. tammikuuta 1982 (ikä 42) Abbotsford, Brittiläinen Kolumbia, Kanada
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  vasen
Pituus:  188 cm
Paino:  100 kg
Pelaajaura
Pääsarjaura:  2003–2015
Seurat:  Tampa Bay Lightning   Pittsburgh Penguins   Columbus Blue Jackets
NHL-varaus:  255. varaus, 2002 Tampa Bay Lightning
Ryan F. Craig (s. 6. tammikuuta 1982) on kanadalainen entinen jääkiekkoilija. Hän edusti urallaan Tampa Bay Lightningia, Pittsburgh Penguinsia ja Columbus Blue Jacketsiä, pelaten valtaosan urastaan kuitenkin näiden seurojen farmijoukkueissa. Hän voitti AHL-liigan mestaruuden kaudella 2015–2016. Pelaajauransa jälkeen Craig on toiminut Vegas Golden Knightsin apuvalmentajana.
Pelaajaura

Craig aloitti uransa WHL-juniorisarjassa Brandon Wheat Kingsin paidassa pelaten yhden pelin kauden 1997–1998 lopulla 16-vuotiaana. Kaudella 2000–2001 Craig oli Brandonin paras pistemies ja seuraavalla kaudella hänet valittiin joukkueensa parhaaksi pelaajaksi. Viimeisten kahden joukkueessa pelaamansa kauden ajaksi Craig valittiin kapteeniksi. Kaudella 2002–2003 hän oli jälleen joukkueensa sisäisen pistepörssin ensimmäinen ja sijoittui koko liigan maalipörssissä kuudenneksi, ylivoimamaalien määrässä ensimmäiseksi sekä ylivoimamaalien määrässä hän jakoi kahdeksannen sijan.
Craig ehti pelata AHL-liigassa muutamien kausien ajan ennen kuin pääsi tekemään debyyttinsä NHL:ssä Tampa Bay Lightningin paidassa kaudella 2005–2006.
Pelattuaan uransa ensimmäisten seitsemän kauden ajan Lightningin organisaatiossa, Craig siirtyi heinäkuussa 2010 yhden vuoden mittaisella kaksisuuntaisella sopimuksella Pittsburgh Penguinsiin. 13. kesäkuuta 2011 Craig ja Penguins solmivat vuoden mittaisen jatkosopimuksen.
Craig pelasi kahden kauden ajan suurimmaksi osaksi Penguinsin farmiseura Wilkes-Barre/Scranton Penguinsissa. Tämän jälkeen hän ei enää saanut sopimusta NHL:n puolella ja siirtyi yhden vuoden sopimuksella AHL:ään Springfield Falconsiin 19. heinäkuuta 2012.
Craig valittiin Falconsin kapteeniksi heti ensimmäisellä kaudellaan joukkueessa pelaamallaan kaudella. Hän teki 20 maalia ja yhteensä 47 pistettä 75 ottelussa auttaen Springfieldin aina pudotuspelien toiselle kierrokselle asti. 5. heinäkuuta 2013 Craig teki kahden vuoden kaksisuuntaisen sopimuksen Falconsin NHL-yhteistyöseura Columbus Blue Jacketsin kanssa.
Kesäkuussa 2015 Craig jatkoi Columbuksen organisaatiossa tehden kahden vuoden sopimuksen joukkueen farmiseura Lake Erie Monstersin kanssa. Lake Erie voitti kaudella 2015–2016 AHL-liigan mestaruuden. Seura vaihtoi nimeä seuraavaksi kaudeksi ja Craig jatkoi joukkueen kapteenina. Kauden jälkeen hän ilmoitti lopettavansa pelaajauransa ja siirtyvänsä NHL:n laajennusjoukkue Vegas Golden Knightsin apuvalmentajaksi.
Perhe

Craig on naimisissa Jaydeen kanssa. Heillä on yksi poika ja yksi tyttö.
Palkinnot

2002–2003: CHL: Humanitarian of the Year Award
2002–2003: WHL: Doug Wickenheiser Memorial Trophy
Käännös suomeksi
Sanuli

|    Sanuli |
| --- | --- |


Verkkosivusto:  sanuli.fi
Tyyppi:  verkkopeli
Kehittäjä:  Jaakko Husso
Ohjelmointikieli:  Rust
Ohjelmiston lisenssi:  MIT-lisenssi
Nykyinen tila:  aktiivinen
Sanuli on avoimen lähdekoodin verkkosanapeli. Peli on ohjelmoitu Rustilla ja lisensoitu avoimella MIT-lisensillä.
Sanuli on saanut inspiraationsa Wordle-pelistä ja pelissä yhdistyy Hirsipuu- sekä Mastermind-pelit.
Pelaaminen

Pelissä pelaaja yrittää arvata sanan viidellä (tai pelimuodosta riippuen kuudella) yrityksellä. Pelaajan arvattua sanaa, kirjaimet värjätään eri värein. Harmaa: kirjainta ei löydy sanasta lainkaan. Keltainen: kirjain löytyy sanasta, mutta on arvauksessa väärällä paikalla. Vihreä: kirjain on arvauksessa oikealla paikalla. Yleensä sanat ovat Sanulissa perusmuotoisia sanoja, mutta ne eivät välttämättä ole yleiskieltä. Omia sanulien arvauksia on mahdollista jakaa muille.
Sanulissa on erilaisia vaikeustasoja ja pituisia sanuleja. Peruspelin lisäksi on myös erilaisia pelimuotoja, kuten päivän sanuli, sanuliketju ja neluli. Päivän sanulit tulevat omalta listaltaan ja ovat aina samoja kaikille pelaajille tiettynä päivänä. Sanuliketjussa jos arvaat sanulin, on se suoraan ensimmäinen arvaus seuraavaan peliin. Näin pelaaja joutuu sopeutumaan vaihtuviin alkuarvauksiin, ja peli on hieman vaikeampi. Nelulissa ratkaistaan samalla kertaa neljää eri sanulia samoilla arvauksilla. Tavoite on saada kaikki neljä sanulia ratkaistua yhdeksällä arvauksella.
Toteutus

Pelin Sanuli.fi-ilmentymä käyttää sanalistojensa lähteenä Kotimaisten kielten keskuksen avoimia aineistoja.
Vastaanotto

2022 helmikuun alussa Sanuli.fi:tä ladattiin viisisataatuhatta kertaa.tarvitaan parempi lähde Sanuli-pelien tuloksia on myös jaettu ahkerasti sosiaalisessa mediassa.
Aiheesta muualla

Wikimedia Commonsissa on kuvia tai muita tiedostoja aiheesta .
Sanuli
Sanulin Git-arkisto
Serbia talviolympialaisissa 2018

Serbia osallistui Pyeongchangin talviolympialaisiin 2018. Maata edusti neljä urheilijaa, jotka kilpailivat kahdessa eri urheilumuodossa. Avajaisissa sekä päättäjäisissä maan lippua kantoi alppihiihtäjä Nevena Ignjatović.
Joukkue > Alppihiihto

Serbia sai alppihiihtoon maapaikan yhdelle miehelle ja yhdelle naiselle, ja lisäksi kiintiöpaikkojen uudelleenjaossa yhden lisäpaikan.
Marko Stevović
Marko Vukićević
Nevena Ignjatović
Joukkue > Maastohiihto

Serbia sai maastohiihtoon maapaikan kahdelle miehelle ja yhdelle naiselle, mutta lähetti olympialaisiin ainoastaan yhden mieshiihtäjän.
Damir Rastić
Fong Sai Yuk

| Fong Sai-yuk> 方世玉 |
| --- | --- |

Ohjaaja:  Corey Yuen
Käsikirjoittaja:   Jeff Lau  Kung-Yung Tsai  Chan Kin Chung 
Tuottaja:  Jet Li
Säveltäjä:   Romeo Diaz  Mark Lui  James Wong 
Kuvaaja:  Jingle Ma
Leikkaaja:  Yiu Chung Cheung
Lavastaja:  Man-hung Lau
Pääosat:   Jet Li  Josephine Siao  Michele Reis  Adam Cheng  Jia Xing Li  Siu Fong Fong 
Valmistustiedot
Valmistusmaa:  Hongkong
Tuotantoyhtiö:   Eastern Productions Limited  Golden Harvest Company Ltd. 
Ensi-ilta:  1993
Kesto:  110 min
Alkuperäiskieli:  kantoninkiina
Seuraaja:  Fong Sai Yuk II
Aiheesta muualla
IMDb 
Elonet
AllMovie
Infobox OKNimi-testi OK: 
Fong Sai-yuk (kiin. 方世玉) on vuonna 1993 ensi-iltansa saanut hongkongilainen taisteluelokuva. Elokuvan pääosia esittävät Jet Li, Josephine Siao, Vincent Zhao, Michelle Reis, Paul Chu, Sibelle Hu, Chan Chung-yung, Adam Cheng, Peter Chan ja Gao Xi'an. Elokuvan on ohjannut Corey Yuen. Elokuva sai samana vuonna jatko-osan Fong Sai Yuk II.
Aiheesta muualla

Fong Sai Yuk Internet Movie Databasessa (englanniksi)
Fong Sai Yuk Elonet.
Sen täytyi tapahtua

| Sen täytyi tapahtua> Le Mépris |
| --- | --- |
 Blu-ray-julkaisun kansikuva (2009).
Ohjaaja:  Jean-Luc Godard
Käsikirjoittaja:  Jean-Luc Godard   Alberto Moravian romaanin pohjalta
Tuottaja:  Georges de Beauregard,   Carlo Ponti,   Joseph E. Levine
Säveltäjä:  Georges Delerue
Kuvaaja:  Raoul Coutard
Leikkaaja:  Agnès Guillemot
Pukusuunnittelija:  Tanine Autré
Pääosat:  Brigitte Bardot,   Michel Piccoli,   Jack Palance
Valmistustiedot
Valmistusmaa:   Ranska
Tuotantoyhtiö:  Les Films Concordia, Rome Paris Films
Ensi-ilta:  29. lokakuuta 1963
Kesto:  103 min
Alkuperäiskieli:  italia saksa ranska englanti
Aiheesta muualla
IMDb 
Elonet
AllMovie
Infobox OKNimi-testi OK: 
Sen täytyi tapahtua eli Keskipäivän aave (ransk. Le Mépris, suom. Halveksunta) on Jean-Luc Godardin ohjaama ranskalais-italialainen draamaelokuva vuodelta 1963. Elokuva perustuu Alberto Moravian romaaniin Keskipäivän aave (1954). Elokuvaa levitettiin Suomen teattereissa vuonna 1964 nimellä Sen täytyi tapahtua ja vuonna 1997 nimellä Keskipäivän aave (ruotsinkielinen levitysnimi Jag föraktar dig, Halveksin sinua).
Päähenkilöt

Brigitte Bardot – Camille Javal
Michel Piccoli – elokuvakäsikirjoittaja Paul Javal
Jack Palance – elokuvatuottaja Jeremy Prokosch
Fritz Lang – elokuvaohjaaja Fritz Lang
Giorgia Moll – tulkki Francesca Vanini
Suhde Moravian alkuperäisromaaniin

Käsikirjoitusvaiheessa Godard on muuntanut elokuvan tyylin kokonaan toiseksi kuin Alberto Moravian yhdeksää vuotta aiemmin julkaisemassa alkuperäisromaanissa. Esimerkiksi romaanin tarkka psykologinen realismi on miltei täysin poissa. Sen sijaan elokuvan ympäristö ja lukuisat yksityiskohdat ovat suoria sitaatteja romaanista. Godard on kuitenkin täysin irrottanut ne alkuperäisyhteyksistään, niin että  kaikkien yksityiskohtien varaan ei synny alkuperäisteoksen kaltaista elimellistä kokonaisuutta.
Vastaanotto ja myöhempi arvostus

Vuonna 2018 BBC:n kansainvälinen asiantuntijaraati äänesti elokuvan kaikkien aikojen sadan parhaan ei-englanninkielisen elokuvan joukkoon.
Shimushu (1939)

| Shimushu / 占守 |
| --- | --- |
 Shimushu

Aluksen vaiheet
Rakentaja:  Mitsui Engineering & Shipbuilding, Tamano
Kölinlasku:  29. marraskuuta 1938
Laskettu vesille:  13. joulukuuta 1939
Palveluskäyttöön:  30. kesäkuuta 1940
Poistui palveluskäytöstä:  5. lokakuuta 1945
Loppuvaihe:  Neuvostoliitolle 5. heinäkuuta 1947
Tekniset tiedot
Uppouma:  860 t (standardi)
Pituus:  76,2 m (vesiraja) 77,72 m (kokonaispituus)
Leveys:  9,1 m
Syväys:  3,05 m
Koneteho:  4 200 bhp
Nopeus:  19,7 solmua
Miehistöä:  150
Aseistus
Aseistus:  3 × 12 cm/45 tyyppi 3 -tykkiä 4 × 25 mm tyyppi 96 -ilmatorjuntatykkiä 18 × syvyyspommia
Shimushu (jap. 占守 oli keisarillisen Japanin laivaston Shimushu-luokan saattaja toisessa maailmansodassa.
Valmistus

Alus tilattiin vuoden 1937 hankinnoissa Mitsui Engineering & Shipbuildingilta Tamanosta, missä köli laskettiin 29. marraskuuta 1938. Alus laskettiin vesille 13. joulukuuta 1939 ja otettiin palvelukseen 30. kesäkuuta 1940.
Palvelus

Alus luokiteltiin 1. heinäkuuta 1942 saattuehävittäjäksi. Se poistettiin alusluettelosta 5. lokakuuta 1945. Alus kuljetti 1. joulukuuta alkaen kotiutuvia sotilaita takaisin Japaniin. Se luovutettiin 5. heinäkuuta 1947 sotakorvauksena Neuvostoliitolle.
Gandhinagar

| Gandhinagar |
| --- | --- |
 Akshardhamin temppeli
 Gandhinagar
 Koordinaatit: 23°13′22.8″N, 72°39′0″E 
Valtio:  Intia
Osavaltio:  Gujarat
Piirikunta:  Gandhinagar
Väkiluku (2011):  206 167
Infobox OKVirheellinen NIMI-arvo: 
Gandhinagar (gudžaratiksi ગાંધીનગર, hindiksi गाँधीनगर) on Gujaratin osavaltion pääkaupunki Intian länsiosassa. Vuoden 2011 väestönlaskennassa kaupungissa oli 206 167 asukasta.
Gandhinagar on yksi Intian kolmesta kaupungista, jotka on rakennettu suunnitelman mukaan. Kaupunkisuunnitelma on saanut vaikutteita Le Corbusierin suunnitelmasta Chandigarhin asemakaavaksi. Gandhinagar sijaitsee Sabarmati-joen rannalla. Osavaltion suurin kaupunki ja entinen pääkaupunki Ahmedabad on kolmenkymmenen kilometrin päässä. Osavaltion pääkaupungin asema siirtyi Gandhinagariin 1970.
Gandhinagarissa on kolme vuodenaikaa: kesä, monsuuni ja talvi. Monsuunin aikana kesäkuun puolivälistä syyskuun puoliväliin sää on kosteaa, muulloin on niin kuivaa että joki kuivuu pieneksi puroksi.
Aiheesta muualla

Kuvia tai muita tiedostoja aiheesta Gandhinagar Wikimedia Commonsissa
Shimotsuke

| Shimotsuke (下野市) |
| --- | --- |
 Shimotsuken kaupungintalo
 lippu:  symboli
 Shimotsuken sijainti Tochigin prefektuurissa
 Shimotsuke
 Koordinaatit: 36°23′42″N, 139°51′07″E 
Valtio:  Japani
Alue:  Kantō
Prefektuuri:  Tochigin prefektuuri
Pinta-ala:  
 – Kokonaispinta-ala:  74,59 km²
Väkiluku (08/2020):  60 268
 – Väestötiheys:  808 as./km²
Symbolit:  
 – Puu:  Idänselkova
 – Kukka:  Pullokurpitsan kukka (yūgao)
 – Lintu:  Idänsilkkikerttunen
 
 https://www.city.shimotsuke.lg.jp/ 
Infobox OKVirheellinen NIMI-arvo: 
Shimotsuke (jap. 下野市, Shimotsuke-shi) on Japanin kaupunki Honshūn saarella Kantōn alueella Tochigin prefektuurissa. Se sijaitsee sisämaassa prefektuurin eteläosassa. Kaupunki on rakentunut Kantōn tasangolle Omoi- ja Kinujokien väliselle alueelle. Shimotsukessa on 60 268 asukasta (elokuussa 2020) ja sen pinta-ala on 74,59 neliökilometriä.
Shimotsukea palvelee JR Higashi-Nihonin Utsunomiya-linja eli Tōhoku-päälinja.
Kuvia

Yakushi-ji Hachiman-gū
Shimotsuke Kokubun-ji
Koganein rautatieasema
Prefektuurintie 104 Shimotsukessa
Aiheesta muualla

Kuvia tai muita tiedostoja aiheesta Shimotsuke Wikimedia Commonsissa
Kaupungin internetsivut (japaniksi)
Sapporon metro

| Sapporon metro |
| --- | --- |

 Sapporon metron linjakartta
Tyyppi:  metro
Sijainti:  Sapporo, Japani
Avattu:  16. joulukuuta 1971
Pituus:  48 km
Asemia:  49
Linjoja:  3
Liikennöitsijä(t):  Sapporon kaupungin liikennelaitos
Matkoja vuodessa:  220 602 000 (2015)
Sapporon metron 5000-sarjan juna
Sapporon metron 9000-sarjan juna
Sapporon metro (jap. 札幌市営地下鉄, Sapporo-shiei chikatetsu) on Japanin Hokkaidōn saarella sijaitsevaa Sapporon kaupunkia palveleva metrojärjestelmä. Sitä hallinnoi Sapporon kaupungin liikennelaitos (jap. 札幌市交通局, Sapporo-shi kōtsūkyoku). Järjestelmään kuuluu kolme linjaa, Nanboku-linja, Tōzai-linja ja Tōhō-linja, joiden yhteispituus on 48,0 kilometriä ja joilla on 49 asemaa. Vuonna 2015 Sapporon metro kuljetti noin 220,6 miljoonaa matkustajaa.
Historia

1950-luvulta lähtien Sapporo kasvoi voimakkaasti, ja syntyi tarve tehokkaalle joukkoliikenneratkaisulle. Kaupunkiin päätettiin rakentaa metro, sillä se toimisi hyvin myös Hokkaidōn vaativissa ilmasto-olosuhteissa. Rakennustyöt aloitettiin maaliskuussa 1969 ja ensimmäinen, 12,1 kilometrin mittainen Nanboku-linjan osuus avattiin liikenteelle vuoden 1971 joulukuussa vain muutamaa kuukautta ennen Sapporon talviolympialaisia. Sapporon metro oli neljäs Japanissa avattu metro. Tōzai-linjan ensimmäinen osa valmistui vuonna 1976, Tōhō-linjan vuonna 1988. Toistaiseksi viimeinen laajennus valmistui Tōzai-linjalle vuonna 1999.
Sapporon metro on kumipyörämetro, jossa juna julkee kumirenkailla maahan asennettua ohjauskiskoa pitkin. Se oli ensimmäinen vastaavanlaista tekniikkaa laajamittaisesti käyttöön ottanut metro. Metrossa hyödynnettiin myös laajalti uutta tietokoneavusteista teknologiaa.
Linjat

Sapporon metroon kuuluu kolme linjaa. Nanboku- ja Tōhō-linjat ovat pohjois–eteläsuuntaisia linjoja, jotka kulkevat rinnakkain kaupungin keskustan ja Sapporon rautatieaseman kautta. Tōzai-linja on itä–länsisuuntainen linja, joka risteää Nanboku- ja Tōhō-linjojen kanssa Ōdōrin metroasemalla. Sieltä on vaihtoyhteys myös Sapporon raitiolinjalle.
| Väri | Väri | Kirjain | No>  | Linja | Japaniksi | Reitti | Pituus |
| --- | --- | --- | --- | --- | --- | --- | --- |
| Vihreä |  | N | 1 | Nanboku-linja | 南北線 | Asabu–Makomanai | 14,3 km |
| Oranssi |  | T | 2 | Tōzai-linja | 東西線 | Miyanosawa–Shin-Sapporo | 20,1 km |
| Sininen |  | H | 3 | Tōhō-linja | 東豊線 | Sakaemachi–Fukuzumi | 13,6 km |
Aiheesta muualla

Kuvia tai muita tiedostoja aiheesta Sapporon metro Wikimedia Commonsissa
Sapporon kaupungin liikennelaitos (japaniksi) (englanniksi) (kiinaksi) (koreaksi)
Freestylehiihdon ja lumilautailun maailmanmestaruuskilpailut 2017 – miesten hypyt

Miesten hypyissä kilpaillaan 9. ja 10. maaliskuuta vuoden 2017 freestylehiihdon ja lumilautailun maailmanmestaruuskilpailuissa Sierra Nevadassa, Espanjassa.
Alkuerät käydään 9. maaliskuuta kello 19:00 lähtien paikallista aikaa, ja finaalit 10. maaliskuuta kello 19:46 lähtien. Puolustavana mestarina kisaan lähtee kiinalainen Quangpu Qi.
Glaukos

Glaukos (m.kreik. Γλαῦκος, lat. Glaucus) viittaa kreikkalaisessa mytologiassa useaan eri mieshahmoon:
Glaukos, merenjumala
Glaukos, Hippolokhoksen poika ja lyykialainen soturi Troijan sodassa
Glaukos, Korintin kuninkaan Sisyfoksen poika
Glaukos, Minoksen ja Pasifaen poika, jonka Polyidos herätti eloon kuolleista
Khioksen Glaukos, juotostaiteen keksijä ja ensimmäinen, joka osasi juottaa rautaa. Tarinan mukaan hän antoi kaikista Delfoin oraakkelille annetuista lahjoista katsotuimman arvoisen; hopeisen maljan raudasta juotetulla jalustalla.
Muuta

Gláfkos, antiikin Glaukos, joki Akhaiassa Kreikassa
Glaucus, kotilosuku, jonka ainoa laji on sinimerietana (Glaucus atlanticus).
Shimotsuki (1943)

| Shimotsuki / 霜月 |
| --- | --- |
 Ise ja Shimotsuki

Aluksen vaiheet
Rakentaja:  Mitsubishi, Nagasaki
Kölinlasku:  6. heinäkuuta 1942
Laskettu vesille:  7. huhtikuuta 1943
Palveluskäyttöön:  31. maaliskuuta 1944
Loppuvaihe:  upotettu 25. marraskuuta 1944
Tekniset tiedot
Uppouma:  2 743 t (normaali) 3 759 t (kuormattu)
Pituus:  134,2 m
Leveys:  11,6 m
Syväys:  4,15 m
Koneteho:  50 000 shp
Nopeus:  33 solmua
Miehistöä:  263
Aseistus
Aseistus:  8 × 10 cm/65 type 98 4 × 25 mm type 96 4 × 61 cm torpedoputkea 56 × syvyyspommia
Shimotsuki (jap. 霜月) oli keisarillisen Japanin laivaston Akizuki-luokan hävittäjä toisessa maailmansodassa.
Valmistus

Alus tilattiin Mitsubishin Nagasakin telakalta, missä köli laskettiin 6. heinäkuuta 1942. Alus laskettiin vesille 7. huhtikuuta 1943 ja otettiin palvelukseen 31. maaliskuuta 1944.
Palvelus

Alus upotettiin 25. marraskuuta 1944.